### Beslutning

Godkendt.

### Sagsfremstilling

## Resume og sagens baggrund

Kenny Lassen (F) har meldt afbud til Kommunalbestyrelsesmødet den 5. oktober 2022, hvor 2. behandling af budgettet finder sted.

Borgmesteren har derfor indkaldt stedfortræder Sigrid Jeppesen til at deltage i 2. behandling af budgettet. Kommunalbestyrelsen skal her godkende, at betingelserne for at indkalde stedfortræder er til stede samt godkende Sigrid Jeppesen som stedfortræder.

## Indstillinger

Kommunaldirektøren indstiller, at Kommunalbestyrelsen godkender

1. at der foreligger et forfald, der berettiger til stedfortræderindkaldelse
2. at Sigrid Jeppesen er rette stedfortræder og valgbar.

## Behandling

Kommunalbestyrelsen.

## Sagsfremstilling

Ifølge den kommunale styrelseslov § 15 stk. 1 kan en stedfortræder kræves indkaldt ved et medlems afbud til Kommunalbestyrelsens 2. behandling af budgettet.

Det er de medlemmer, der er valgt på den pågældende kandidatliste, som det fraværende medlem er valgt på, der kan kræve stedfortræder indkaldt.

Borgmesteren har derfor, på SF - Socialistisk Folkepartis anmodning, indkaldt stedfortræder Sigrid Jeppesen til at deltage i 2. behandlingen af budgettet.

Kommunalbestyrelsen skal træffe beslutning om, hvorvidt betingelserne for stedfortræderens indtræden er til stede, dvs. om der foreligger et forfald, der berettiger til stedfortræderindkaldelse (helbredstilstand, graviditet, barsel eller adoption, varetagelse af andet offentligt hverv, forretninger eller lignende) samt om stedfortræderen er rette stedfortræder og valgbar.

## Økonomiske konsekvenser

Der udbetales en diæt til stedfortræderen på 440 kr.